Атанаска Маркова Новоизбраният вицепрезидент на САЩ Камала Харис обвини американския президент Доналд Тръмп в злоупотреба с власт , след като се появи запис от разговора му с държавния секретар на щата Джорджия , по време на който американският лидер е поискал преброяване на гласовете в негова полза , съобщава БГНЕС . " Чували ли сте всички за този записан разговор ? Разбира се , това беше гласът на отчаянието . Това беше явна и дръзка злоупотреба с власт , от страна на президента на САЩ " , каза Харис по време на митинг в Джорджия . По - рано вестник „ Вашингтон Пост ” съобщи , че разполага със запис на разговор между Тръмп и държавния секретар на Джорджия Брад Рафенспергер . Според вестника , американският лидер е поискал от държавния секретар да преброи гласовете в негова полза . Той е заявил , че иска да се „ намерят “ 11 780 гласа в негова полза . Според стенограмата на разговора Тръмп е редувал ласкателства и остри критики , спрямо Рафенспергер . Гласовете в Джорджия бяха преброени общо три пъти и всеки път резултатът беше в полза на демократа Джо Байдън , който победи Тръмп в този щат с малка разлика .